በህዳሴው ግድብ ላይ የምሁራን ሚና እየጎላ ነው፡- ውሃ፣ መስኖና ኢነርጂ ሚኒስቴር
 ታላቁ የኢትዮጵያ ህዳሴ ግድብን በመደገፍ እና በማስተዋወቅ ረገድ የምሁራን ሚና ጉልህ ድርሻ እየያዘ መምጣቱን የውሃ መስኖ እና ኢነርጂ አሰታወቀ።በውጭ ጉዳይ ሚኒስቴር፣ በውሃ መስኖ እና ኢነርጂ ሚኒስቴር እንዲሁም በአዲስ አበባ ዩኒቨርሲቲ አዘጋጅነት የምሁራን እና ከፍተኛ የስራ ሃላፊዎች ውይይት በቢሾፍቱ ተጀምሯል።በውይይቱ በአባይ ውሃ አጠቃቀም እና በታላቁ የኢትዮጵያ ህዳሴ ግድብ ቀጠናዊ ሚና ላይ ምሁራን ጥናታዊ ፅሁፎችን በማቅረብ ይመክራሉ።በውይይቱ መክፈቻ ላይ የውሃ መስኖ እና ኢነርጂ ሚኒስትሩ አቶ አለማየሁ ተገኑ እንዳሉት ኢትዮጵያ የአባይ ተጋሪ ሀገሪትን ጥቅም በወሳኝነት በማይጎዳ ሁኔታ በወንዙ ላይ ልማቷን ትቀጥላለች።በዚህ ረገድ ምሁራን በተለይም የታላቁ የኢትዮጵያ ህዳሴ ግድብን ምንነት በሳይንሳዊ ማስረጃዎች በማስደገፍ እያስተዋወቁ እንደሚገኙ ይህም ውጤት እያመጣ መሆኑን ነው የገለጹት።ለሁለት ቀናት እንደሚመክር በሚጠበቀው መድረክ የከፍተኛ ትምህርት ተቋማት አመራሮች፣ የመንግስት የሰራ ሃላፊዎች እንዲሁም ሌሎች ባለድርሻ አካላት ተሳታፊዎች ናቸው።